b'\n_START_ARTICLE_\nKalijev acetat\n_START_SECTION_\nUporaba\n_START_PARAGRAPH_\nKalijev acetat je katalizator proizvodnji poliuretanov. Uporablja se lahko kot sredstvo za odmrzovanje namesto drugih kloridnih soli, na primer kalcijevega ali magnezijevega klorida. Njegova prednost je majhna korozivnost, kar se izkori\xc5\xa1\xc4\x8da predvsem na letali\xc5\xa1\xc4\x8dih vzletnih stezah, slabost pa vi\xc5\xa1ja cena. Uporaben je tudi za ga\xc5\xa1enje po\xc5\xbearov (razred K), ker ohladi mesto po\xc5\xbeara in na gore\xc4\x8dih oljih tvori za\xc5\xa1\xc4\x8ditno skorjo.\n_START_SECTION_\nZgodovinska raba\n_START_PARAGRAPH_\nKalijev acetat se je sprva uporabljal za pripravo tako imenovane Cadetove kade\xc4\x8de se teko\xc4\x8dine, ki je vsebovala prvi sinteti\xc4\x8dni organokovinski spojini \xe2\x80\x93 kakodil in kakodil oksid. Uporabljal se je tudi kot diuretik in sredstvo za alkaliziranje se\xc4\x8dil, ker po absorpciji v telesnih teko\xc4\x8dinah deluje alkalno.\n_START_SECTION_\nAditiv\n_START_PARAGRAPH_\nKalijev cetat kot prehranski dodatek deluje kot konzervans in regulator kislosti. V Evropski skupnosti ima oznako E261. Njegova uporaba je odobrena tudi v Zdru\xc5\xbeenih dr\xc5\xbeavah Amerike in Avstraliji.  Podobno deluje tudi kalijev hidrogen diacetat (KH(OOCCH\xe2\x82\x83)\xe2\x82\x82 , CAS 4251-29-0), ki ima enako E oznako.\n_START_SECTION_\nMedicina in biokemija\n_START_PARAGRAPH_\nV medicini se zaradi sposobnosti, da se razgradi v bikarbonat in pomaga nevtralizirati acidoze, uporablja kot del nadomestnih protokolov za zdravljenje diabeti\xc4\x8dne ketoacidoze._NEWLINE_V molekularni biologiji se uporablja za obarjanje dodecil sulfata (DS) in na DS-vezanih proteinov, ki omogo\xc4\x8da odstranitev proteinov iz DNK. Uporablja se tudi kot sol za etanolsko obarjanje DNK. V zmeseh se uporablja za ohranjanje, fiksiranje in mumificiranje tkiv. Ve\xc4\x8dina muzejev uporablja metodo, ki temelji na formaldehidu, katerega je \xc5\xbee leta 1897 priporo\xc4\x8dil Kaiserling, z dodatkom kalijevega acetata. Z namakanjem v kopeli, ki je vsebovala kalijev acetat, je bila pripravljena Leninova mumija.'